Francis Jammes
Francis Jammes var en fransk forfatter, som i enkle og tydelige billeder dyrkede et tæt forhold til naturen: en "rustik digter" kaldte han sig selv.
Hans digte, bl.a. i samlingen De l'Angélus de l'aube à l'Angélus du soir (1898), er oftest uden formtvang. Forfatterskabet omfatter desuden romaner, bl.a. Clara d'Ellébeuse (1899). Et antal digte foreligger på dansk i M. Dupont-Petersens Francis Jammes. Mennesket og digteren (1986).